Държавен вестник, бр. 86, 2023 г., стр. 51

БРОЙ  86	
Д Ъ Р Ж А В Е Н  В Е С Т Н И К 	
СТР.  51  
или особености, свързани с изпълнението 
на проекта, налагат предоставяне на аванс, 
кандидатът предоставя гаранция, покриваща 
пълния размер на авансово получените сред­
ства, в една от формите съгласно чл. 14, ал. 3.
(3) Лицето, получило финансово под­
помагане, може да иска освобождаване на 
гаранцията за предоставен аванс преди при­
ключване дейностите по договора, в случай 
че е в състояние да докаже изпълнен обем, 
съответстващ на размера на авансово полу­
чените средства.
(4) Условията и сроковете за задържане и 
освобождаване на гаранциите по тази наредба, 
се уреждат в договора по чл. 14, ал. 1.
(5) В случаите, когато технически, ико­
номически и/или правни особености на 
програмата, респ. финансовият инструмент 
или особености, свързани с изпълнението на 
проекта, налагат предоставянето на аванс в 
размер 100 % от одобреното финансово подпо­
магане, в правилата на съответната програма и 
договорите се предвиждат форми на гаранции 
и други обезпечения, осигуряващи цялостно 
изпълнение на проектите или възстановяване 
на така предоставените средства. Същото 
важи и за случаите, в които Министерство­
то на младежта и спорта финансира част от 
дейностите, а за останалата част финансира­
ната страна следва да осигури собствени или 
привлечени средства.
(6) В случаите, в които в проектното 
предложение е предвидено самоучастие, 
при сключване на договора по чл. 14, ал. 1 
кандидатът следва да докаже, че разполага с 
необходимите средства, покриващи неговото 
участие. Като доказателства за разполагаем 
ресурс се приема наличието на собствени 
средства по сметките на кандидата, одобрена 
кредитна линия или предоставени заеми от 
финансови институции или други допустими 
в процедурата за предоставяне на средства до­
казателства, осигуряващи разумна увереност, 
че средствата за самоучастие са надеждно 
обезпечени. 
Г л а в а  т р е т а
ОТЧИТАНЕ НА ИЗПЪЛНЕНИЕТО
Чл. 16. (1) Лицата, получили финансово 
подпомагане въз основа на договор по чл. 14, 
ал. 1, разходват средствата по предназначе­
ние и представят отчети за изпълнение на 
дейностите по проектното предложение и за 
разходване на получените средства.
(2) Отчитането на изпълнението, видът и 
съдържанието на документите по ал. 1, както 
и сроковете за съставянето и представянето 
им в Министерството на младежта и спорта, 
се определят с договора по чл. 14, ал. 1.
(3) По всяко време от изпълнението на 
одобреното проектно предложение Министер­
ството на младежта и спорта може да извършва 
текущ контрол, включително проверки на 
място, когато е необходимо.
Чл. 17. (1) След приключване изпълнението 
на одобреното проектно предложение Минис­
терството на младежта и спорта извършва 
последващи проверки на представените отчети 
по чл. 16, ал. 1 и придружаващите ги доку­
менти, както и проверки на място на извър­
шените дейности в изпълнение на договора 
за финансово подпомагане. За резултатите от 
проверките и за приемането или неприемането 
на отчетите длъжностните лица съставят и 
подписват констативен протокол.
(2) Констативният протокол по ал. 1 се 
представя на министъра на младежта и спорта 
или оправомощено от него лице за утвържда­
ване, след което се представя и на получилото 
финансово подпомагане лице.
(3) Лицата, получили финансово подпома­
гане по реда на тази наредба са задължени 
да документират всички операции, дейности, 
и да съхраняват всички разходооправдателни 
документи в срок от 5 години от приключване 
на проекта.
Чл. 18. (1) Министърът на младежта и спор­
та или оправомощено от него лице прекратява 
едностранно без предизвестие договора за фи­
нансово подпомагане при наличието на някоя 
от предпоставките по чл. 130, ал. 1 от ЗФВС.
(2) Министърът на младежта и спорта или 
оправомощено от него лице може да прекрати 
едностранно без предизвестие договора за 
финансово подпомагане при наличието на 
някоя от следните предпоставки:
1. прекратяване на дейността на лицето, 
получило финансово подпомагане;
2. непредставяне на отчети за изпълнени 
и финансирани етапи на проекта (ако е при­
ложимо);
3. несъответствие между отчетените и 
действително извършените и/или одобрените 
по проекта дейности;
4. установени случаи на злоупотреба и 
отклоняване на средства;
5. неспазване на графиците за изпълнение, 
водещо до закъснение с повече от три месеца, 
съобразно заложените срокове в договора по 
чл. 14, ал. 1;
6. неизпълнение задълженията на полу­
чилото финансово подпомагане лице, лошо, 
непълно или неточно изпълнение на дого­
вореното;
7. уронване доброто име на предоставя­
щата страна;
8. нарушаване на правилата за гаранции, 
обезпечаващи интересите на Министерството 
на младежта и спорта;
9. нарушаване на правилата за разходване 
на средствата, включително на Закона за 
обществените поръчки, когато е приложимо;